
Αριθ. Α/14037 (1) 

Καθορισμός προϋποθέσεων και των ειδικών όρων απασχόλησης Ειδι¬ 
κών Επιστημόνων με σύμβαση έργου στο Υπουργείο Εθνικής Οικο¬ 
νομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 (παρ. 4) και 6 (παρ. 1.2 και 6) του Ν. 
1256/82, «Για την πολυθεσία, την πολυαπασχόληση κ.λ.π.», 

2. Την" Κοινή υπουργική απόφαση αριθμ. Α.4186/441/26.2.88 
(ΦΕΚ 210/τ.Β/20.4.88) «Καθορισμός αριθμού συνεργατών που θα 
απσχολήθούν με συμβάσεις μίσθωσης έργου στο Υπουργείο Εθνικής Οι¬ 
κονομίας», αποφασίζουμε: 

Καθορίζουμε τις προϋποθέσεις και τους ειδικούς όρους απασχόλησης 
σύμφωνα με την παρ. 4 του άρθρου 1 του Ν. 1256/82, για οκτώ (8) 
Ειδικούς Επιστήμονες, κατόχους μεταπτυχιακών τίτλων σπουδών στα 
Οικονομικά, που θα απσχολήθούν στο Υπουργείο Εθνικής Οικονομίας 
(Κεντρική Υπηρεσία) με σύμβαση μίσθωσης έργου, ως εξής: 

1. Το έργο που θα τους ανατεθεί θα συνίσταται: 

α. στην παρακολούθηση των τρεχουσών οικονομικών εξελίξεων και 
προοπτικών της Ελληνικής Οικονομίας στα πλαίσια της αναπτυξιακής 
διαδικασίας, 

β. στην επεξεργασία μέτρων οικονομικής πολιτικής και 

γ. στη διερεύνηση της συνέπειας των καθορισμένων μακροοικονομι¬ 
κών στόχων του δετούς προγράμματος 1988-92 με βάση τις εκάστοτε 
διαμορφούμενες οικονομικές εξελίξεις. 

2. Η χρονική διάρκεια της σύμβασης τους θα είναι ενός έτους και η 
κατ’ αποκοπή αμοιβή για τον καθένα χωριστά θα είναι, για τον πρώτο 
ένα εκατομμύριο εξακόσιες χιλιάδες (1.600.000) δραχμές για δε τους 
υπόλοιπους επτά από ένα εκατομμύριο τριακόσιες τριάντα χιλιάδες 
(1.330.000) δραχμές, από το οποίο όμως ποσό έκαστος θα εισπράξει 
το 75% δηλαδή: 1.200.000, 997.500, 997.5000, 997.500, 
997.500, 997.500, 997.500, 997.500 αντίστοιχα. 

3. Οι απολαβές τους από την πρώτη τους απασχόληση και από την 
ως άνω κατ’ αποκοπή αμοιβή τους, δεν μπορεί να υπερβούν, σε καμιά 
περίπτωση το ανώτατο όριο απολαβών του άρθρου 33 του Ν. 1326/ 
83. 

4. Η σύμβασή τους θα διέπεται από τις διατάξεις των παρ. 2,3 και 4 
του άρθρου 15τουΝ. 1735/87 «Προσλήψεις στο Δημόσιο Τομέα κλπ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως · Αθήνα, 23 Ιουνίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΚΑΚΛΑΜΑΝΗΣ Π. ΡΟΥΜΕΛΙΩΤΗΣ 

ΟΙΚΟΝΟΜΙΚΟΝ 

Δ. ΤΣΟΒΟΛΑΣ 

-♦- 

Αριθ. Α. 14036 .(2) 

Καθορισμός προϋποθέσεων και των ειδικών όρων απασχόλησης με σύμ¬ 
βαση μίσθωσης έργου Ειδικού Επιστήμονα στο Τπουργείο Εθνικής 

Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 (παρ. 4) και 6 (παρ. 1,2 και 6) του Ν. 
1256/82, «Για την πολυθεσία, την πολυαπασχόληση κ.λ.π.». 

2. Τις διατάξεις των παρ. 2, 3 και 4 του άρθρου 15 του Ν. 1735/87 
«Προσλήψεις στο Δημόσιο Τομέα κ.λ.π.». 

3. Την κοινή υπουργική απόφαση αριθ. Α. 1924/176/26.2.88 
(ΦΕΚ 210/τ.Β/20.4.88) «Καθορισμός αριθμού συνεργατών που θα 
απασχοληθούν με σύμβαση μίσθωσης έργου στο Τπουργείο Εθνικής Οι¬ 
κονομίας». 

4. Την ανάγκη εκπόνησης του παρακάτω έργου, αποφασίζουμε: 

1. Καθορίζουμε τις προϋποθέσεις και τους ειδικούς όρους απασχόλη¬ 
σης, σύμφωνα με την παρ. 4 τού άρθρου 1 του Ν. 1256/82, για ένα (1) 
Ειδικό Επιστήμονα, κάτοχο πτυχίου Φυσικομαθηματικής Σχολής Παν. 
Αθηνών, με σημαντική εμπειρία σε θέματα Αραβικών χωρών, υπάλ¬ 
ληλο της ΕΡΤ, που θα απασχοληθεί στο Τπουργείο Εθνικής Οικονομίας 
(Κεντρική Τπηρεσία) με σύμβαση μίσθωσης έργου, ως ακολούθως: 

2. Το έργο που θα του ανατεθεί θα συνίσταται: 

α. Στην εκπόνηση μελέτης για την ανάπτυξη της οικονομικής συνερ¬ 
γασίας μεταξύ Ελλάδας και Αραβικών Χωρών του Συμβουλίου Συνερ¬ 
γασίας του Αραβικού Κόλπου (ΣΣΚ) και για την προώθηση του εξαγω- 
γικού εμπορίου προς τις χώρες αυτές. 

β. Στην προετοιμασία των μικτών διϋπουργικών Επιτροπών Οικονο¬ 
μικής και Τεχνικής Συνεργασίας Ελλάδας - Αραβικών Χωρών. 

γ. Στο χειρισμό του φακέλλου ορισμένων αραβικών ή μεσογειακών 
χωρών και την υποβοήθηση του τμήματος μελετών της ΔΟΣ όσον 
αφορά την επεξεργασία των Εκθέσεων - Μελετών για τις Αραβικές Χώ- 
ρες. 

δ. Στη μετάφραση των πρακτικών, πρωτοκόλλων και συμφωνιών 
που υπογράφονται κατά τις εργασίες των Διϋπουργικών Επιτροπών ή 
των Επιτροπών εμπειρογνωμόνων μεταξύ Ελλάδας και Αραβικών Χω¬ 
ρών και 

ε. Στη διερμηνεία και τις συνομιλίες της Πολιτικής Ηγεσίας του 
Τπουργείου καθώς και των υπηρεσιακών παραγόντων με Άραβες ομο¬ 
λόγους τους και με άλλους Άραβες επισήμους που επισκέπτονται τη 
χώρα μας. 

3. Ο χρόνος της σύμβασής του θα είναι ενός (1) έτους και η κατ’ απο¬ 
κοπή αμοιβή του ένα εκατομμύριο (1.000.000) δραχμές, από την 
οποία όμως αμοιβή θα εισπράξει το 75%, δηλαδή επτακόσιες πενήντα 
χιλιάδες (750.000) δραχμές. 

4. Οι απολαβές του από τη θέση του στην ΕΡΤ και από την απασχό¬ 
λησή του στο Τπουργείο Εθνικής Οικονομίας, δεν μπορούν να υπερβούν, 
σε καμιά περίπτωση το ανώτατο όριο απολαβών του άρθρου 33 του Ν. 
1326/83. 

5. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΚΑΚΛΑΜΑΝΗΣ Π. ΡΟΥΜΕΛΙΩΤΗΣ 

ΟΙΚΟΝΟΜΙΚΟΝ 

Δ. ΤΣΟΒΟΛΑΣ 


Αριθ. 34239/3954 (3) 

Παροχή της εγγύησης του Δημοσίου προς τις Τράπεζες για τη ρύθμιση 
οφειλών από Βιοτεχνικά δάνεια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με τις 
διατάξεις του νόμου 1266/82 (άρθρο 8). 

2. Την απόφασή μας αριθμ. 67651/2142/28.7.78, όπως τροπο¬ 
ποιήθηκε, συμπληρώθηκε και ισχύει μέχρι σήμερα με την οποία παρα¬ 
σχέθηκε η εγγύηση του Ελληνικού Δημοσίου στις εμπορικές Τράπεζες 
για τη χρηματοδότηση της Βιοτεχνίας σύμφωνα με τα οριζόμενα στην 
απόφαση της Νομισματικής Επιτροπής αριθμ. 197/11/3.4.78. 

3. Την Πράξη του Διοικητή της Τράπεζας Ελλάδος αριθμ. 1270/ 
1.4.88, με την οποία καθορίζεται το πλαίσιο για ρυθμίσεις οφειλών από 
Τραπεζικό δανεισμό βιώσιμων μεταποιητικών, μεταλλευτικών, εξορυ- 
κτικών και ξενοδοχειακών επιχ/σεων καθώς και των συνεταιριστικών 
επιχ/σεων και Οργανώσεων. 

4. Το έγγραφο του Τπουργείου Εθνικής Οικονομίας αριθ. Α. 10850/ 
Β.433/23.5.88, αποφασίζουμε: 

Εγκρίνουμε η εγγύηση του Ελληνικού Δημοσίου, που έχει παρασχε¬ 
θεί με την απόφαση αριθμ. 67651/2142/28.7.78 όπως έχει τροπο¬ 
ποιηθεί, συμπληρωθεί και ισχύει μέχρι σήμερα να ισχύσει και για τη 
ρύθμιση των οφειλών των βιώσιμων βιοτεχνικών επιχειρήσεων από εγ¬ 
γυημένα βιοτεχνικά δάνεια η οποία θα γίνεται σύμφωνα με τους όρους 
και προϋποθέσεις που καθορίζονται στην πράξη του Διοικητή της Τρά¬ 
πεζας Ελλάδος αριθμ. 1270/1.4.88. 

Η εγγύηση αυτή θα ισχύσει για την κάλυψη και των νέων οφειλών 
που θα προκύψουν από όσες ρυθμίσεις οφειλών γίνουν μέχρι 
31.12.1989. 

Οι οφειλές που θά προκύψουν μετά τη ρύθμιση θα καλύπτονται κατά 
το ποσοστό που οι ρυθμιζόμενες οφειλές καλύπτονται κατά τη χρονική 
στιγμή της ρύθμισης με βάση τα οριζόμενα στην απόφασή μας αριθμ. 
6765ί/2142/28.7.78 και τις οδηγίες και διευκρινίσεις που δόθηκαν 
με το έγγραφό μας αριθμ. 55683/5071/26.4.88. 

Οι Τράπεζες σε περίπτωση, καθυστέρησης πέρα από τρεις (3) μήνες 
της καταβολής οποιασδήποτε δόσης που προκύπτει από την εν λόγω 
ρύθμιση δικαοιύνται, εφόσον θέλουν να εξοφληθούν απο τον εγγυητή Ελ¬ 
ληνικό Δημόσιο οι εγγυημένες απαιτήσεις τους, να κηρύξουν αμέσως 
ληξιπρόθεσμο και απαιτητό ολόκληρο το ποσό των οφειλών που ρυθμί¬ 
στηκαν και νά ακολουθήσουν τη διαδικασία κατάπτωσης της εγγύησης 
του Δημοσίου. 

Το Ελληνικό Δημόσιο, ως εγγυητής αναλαμβάνει την υποχρέωση 
εξόφλησης των απαιτήσεων των Τραπεζών που θα περιλαμβάνουν το 
ανεξόφλητο εγγυημένο ποσό κεφαλαίου, όσους από τους εγγυημένους 
κατά τη χρονική στιγμή της ρύθμισης τόκους παραμένουν ακόμη ανεξό¬ 
φλητοι, όσους από τους ανεξόφλητους νέους τόκους μέχρι και ένα τρί¬ 
μηνο μετά την οποιαδήποτε πρώτη καθυστερημένη δόση αναλογούν 
πάνω στο εγγυημένο τμήμα των ρυμιζόμενων οφειλών και τέλος όσα 
από τα αναλογούντα επίσης συναφή έξοδα που αφορούν χρονικό διά¬ 
στημα για το οποίο εξοφλούνται από το Δημόσιο ανεξόφλητοι τόκοι είναι 
ακόμη ανεξόφλητα. 

Κατά τα λοιπά ισχύει η απόφασή μας αριθμ. 67651/2142/ 
28.7.78 όπως έχει τροποποιηθεί, συμπληρωθεί και ισχύει μέχρι σή¬ 
μερα και έχουν εφαρμογή τα οριζόμενα στο έγγραφό μας αριθμ. 

55683/5071/26.4.88. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 27 Ιουνίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
- φ - 

Αριθ. 79964/3133 (4) 

Ίδρυση εκτροφείου θηραμάτων στην τοποθεσία ΒΑΤΑΚΙ περιοχής 
Βλαχομάνδρας Ναυπακτίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 5,8 του Ν.Δ. 86/ 
69, καθώς έχουν αντικατασταθεί με τα άρθρα 3 και 4 παρ. 1 και 4 του 
Ν. 177/75 και της αριθμ. 414985/29.11.85 (ΦΕΚ 757/Β/ 
18.12.85) κοινής απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα Διαχείρισης της άγριας πτη¬ 
νοπανίδας». 

2. Την αριθμ. 381346/4.11.87 (ΦΕΚ 705/Β/8.12.87) απόφαση 
του Υφυπουργού Γεωργίας Κώστα Τσιγαρίδα, περί μεταβίβασης στο 
Γενικό Γραμματέα, Ειδικοκύς Γραμματείς και τους υπηρεσιακούς πα¬ 
ράγοντες του Υπουργείου Γεωργίας, της εξουσίας να υπογράφουν «με 
Εντολή Υφυπουργού», 

3. Το αριθμ. Δ.Υ. 7316/15.6.88 έγγραφο της Δ/νσης Υγιεινής Ν. 
Αιτωλ/νίας, αναφορικά με την ίδρυση εκτροφείου θηραμάτων στη θέση 
ΒΑΤΑΚΙ Βλαχομάνδρας, 

4. Τα αριθμ. 1890/3.7.87, 1153/30.6.87 και 3024/ 
23.11.1987 έγγραφα της Δ/νσης Δασών Ν. Αιτωλ/νίας και Δασαρ¬ 
χείου Ναυπάκτου, σε συνδυασμό με την σκοπιμότητα ίδρυσης εκτρο¬ 
φείου θηραμάτων για προστασία, ανάπτυξη, αναπαραγωγή και εκμε¬ 
τάλλευση του θηραματικού πλούτου και της άγριας πανίδας γενικά, 
αποφασίζουμε: 

Ιδρύουμε εκτροφείο θηραμάτων και απαγορεύουμε για αόριστο χρόνο 
την παραβίαση των ορίων του εκτροφείου με σκοπό τη Θήρα, καθώς και 
τη Θήρα κάθε θηράματος ή οποιαδήποτε βλάβη των θηραμάτων που 
εκτρέφονται σ’ αυτό στην τοποθεσία ΒΑΤΑΚΙ Βλαχομάνδρας Ναυπα- 
κτίας, σε έκταση 2.100 στρεμμάτων, η οποία έκταση ορίζεται ως εξής: 

Αρχίζει από τη γραμμή της περίφραξης, που όπως περιγράφεται στη 
μελέτη, ξεκινάει από τη θέση «Πελεκούδα - Διάσελο» «Βατάκι - Πύρ¬ 
γος», ακολουθεί την κορυφογραμμή μέχρι το ύψος των αγρών Μπάνιά, 
απο εκεί στρίβει προς Νότο κατά τη μέγιστη κλίση, διέρχεται το ρέμα 
«ΒΑΤΑΚΙ» στη θέση «Μεγάλη Τούρλα» και ευθεία ανεβαίνει μέχρι το 
ύψωμα «Σφενδολακούλα», στρέφει Ν.Α., ακολουθεί την κορυφογραμμή 
«Κουτσουπόραχη - Δίστρατα - Παληολήμερα» και από κει στρέφει προς 
Β.Α., και καταλήγει στο «Διάσελο - Παληοπλάτανος - Πελεκούδα» όπου 
και άρχισε. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 ή 9 παρ. 3 της αριθμ. 414985/ 
29.11.1985 (ΦΕΚ 757/Β/18.12.85) κοινής απόφασης «Μέτρα δια¬ 
χείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβέρνησης 
(άρθρο 3 Ν. 777/75 - ΦΕΚ 205/Α/75) και η ισχύς της αρχίζει ένα (1) 
μήνα από τη δημοσίευσή της. 

Αθήνα, 28 Ιουνίου 1988 
Με εντολή Υφυπουργού 
Ο Ειδικός Γραμματέας 
ΒΑΣ. ΓΙΩΤΑΚΗΣ 

-♦- 

Αριθ. Α3β/οικ.9917 (5) 

Τροποποίηση της Α3β/οικ.14170/8.8.86 απόφασης «αναμόρφωση 

του οργανισμού του Γενικού Νοσοκομείου Καρπενησιού» (ΦΕΚ 
689/Β/86). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1,2,3 και 4 του άρθρου 10 του Ν. 
1397/83 «Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π. Δ/τος 87/86 «Ενιαίο πλαίσιο οργάνωσης 
των Νοσοκομείων» (ΦΕΚ 32/Α/86). 

3. Την αρ. 41/88 απόφαση του Δ.Σ. του Γενικού Νομαρχιακού Νο¬ 
σοκομείου Καρπενησιού, αποφασίζουμε: 

Άρθρο 1 

1. Η Α3β/3226/9.3.88 απόφαση «Τροποποίηση της Α3β/οικ. 
14170/8.8.86 απόφασης «αναμόρφωση του οργανισμού του Γενικού 
Νοσοκομείου Καρπενησιού «(ΦΕΚ 689/Β/86)» (ΦΕΚ 148/Β/88) 
καταργείται. 

Άρθρο 2 

1. Η παρ. 4, περίπτωση α, του άρθρου 15 της Α3β/οικ. 14170/ 
8.8.86 απόφασης «αναμόρφωση του οργανισμού του Γενικού Νοσοκο¬ 
μείου Καρπενησιού» (ΦΕΚ 689/Β/86) αντικαθίσταται ως εξής: 

«4. Στη Διοικητική υπηρεσία προΐσταται: 

α) Στη Διεύθυνση, υπάλληλος με βαθμό α' της κατηγορίας ΠΕ του 
κλάδου Διοικητικού - Λογιστικού και αν δεν υπηρετούν υπάλληλοι της 
κατηγορίας ΠΕ με βαθμό α’, προΐσταται υπάλληλος της κατηγορίας ΤΕ 
του κλάδου Διοίκησης Νοσοκομείων με βαθμό α' 

Στην περίπτωση που δεν υπηρετούν υπάλληλοι τών κατηγοριών ΠΕ 
ή ΤΕ με βαθμό α', τότε στη διεύθυνση μπορεί να προΐσταται υπάλληλος 


των παραπάνω κατηγοριών με βαθμό α’, αποσπασμένος από άλλη υπη¬ 
ρεσία του Δημοσίου, Ν.Π.Δ.Δ. και Ο.Τ.Α.». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Ιουλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-♦- 

Αριθ. Δίγ/οικ. 21860 (6) 

Τροποποίηση της Δ1γ/49076/85/9.1.1986 (ΦΕΚ 4/15.1.1986 

τεύχος Β') αποφάσεως Υπουργού Υγείας, Πρόνοιας και Κοιν. Ασφα¬ 
λίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1278/1982 (ΦΕΚ. 105/31.8.1982 τ.Ά). 

2. Την απόφασή μας Δ1γ/49076/85/9.1.1986 (ΦΕΚ 4/ 
15.1.1986 τεύχος Β'), αποφασίζουμε: 

1. Τροποποιούμε την ανωτέρω (2) σχετική απόφασή μας και διορί¬ 
ζουμε τακτικό μέλος του Κεντρικού Συμβουλίου Υγείας, (ΚΕ.Σ.Υ.) τον 
Στυλιανό Μπαζιάνα, Διοικητή του ΟΓΑ, σε αντικατάσταση του Ευστα¬ 
θίου Ανθόπουλου, που πέθανε. 

2. Η θητεία του ανωτέρω διοριζομένου λήγει μαζί με το υπόλοιπο της 
θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη απόφαση, όπως 

τροποποιήθηκε μεταγενέστερα. „ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουνίου 1988 

Ο ΥΠΟΥΡΓΟΣ· 

ΓΙΑΝΝΗΣ ΦΛΩΡΟΣ 
-♦- 

Αριθ. Α4/2959 ' (7) 

Αναγνώριση Νοσοκομειακών Μονάδων ως κατάλληλων για άσκηση 
των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: . 

Τις διατάξεις του άρθρου 6 του Ν.Δ. 3366/55 καθώς και της παρ. 2 
του άρθρου 3 του Ν. 1278/82. 

2. Τις με αριθ. 9/4.5.88 και 10/13.6.88 γνωμοδοτήσεις της Υπο¬ 
επιτροπής για αναγνώριση Κέντρων για χορήγηση ειδικότητας. 

'3. Την με αριθ. 1628/15.6.1988 απόφαση της Εκτελεστικής Επι¬ 
τροπής του ΚΕ.Σ.Υ., αποφασίζουμε: 

Επικυρώνουμε την ανωτέρω γνωμοδότηση της Ε.Ε. του ΚΕ.Σ.Υ., 
με την οποία αναγνωρίζονται ως κατάλληλες για άσκηση των γιατρών, 
οι ακόλουθες νοσοκομειακές μονάδες στις αναφερόμενες ειδικότητες: 

1. Γενικό Νοσοκομείο Θεσσαλονίκης «Ο ΑΓΙΟΣ ΛΗΜΗΤΡΙΟΣ» 

Ορθοπεδική κλινική: 3 χρόνια άσκηση γιατρών στην Ορθοπεδική. 

2. Γενικό Κρατικό Νοσοκομείο Αθηνών 

Ψυχιατρική Κλινική: 2 χρόνια άσκηση γιατρών στην Ψυχιατρική. 

3. Γενικό Νοσοκομείο Βόλου 

Ορθοπεδική Κλινική: 3 χρόνια άσκηση γιατρών στην Ορθοπε¬ 
δική. 

4. Γενικό Νοσοκομείο Νίκαιας Πειραιά «ΑΓ. ΠΑΝΤΕΛΕΗΜΩΝ» 

Ψυχιατρική Κλινική: 2 χρόνια άσκηση γιατρών στην Ψυχιατρική. 

5. Νοσοκομείο Νοσημάτων Θώρακος Αθηνών 

Ακτινολογικό Εργαστήριο: πλήρη άσκηση γιατρών στην Ακτινοδιά- 
γνωση. < 

Για τον Αξονικό Τομογράφο, που δεν έχει το Τμήμα, θα μετακινού¬ 
νται για 6 μήνες οι ειδικευόμενοι σε άλλα κέντρα πλήρους άσκησης που 
διαθέτουν Αξονικό Τομογράφο, με συνεννόηση των Επιστημονικών Δ/ 
ντών και με ενιαίο διορισμό. 

6. Γενικό Νοσοκομείο ΑΧΕΠΑ Θεσσαλονίκης 

Νεφρολογική Κλινική: πλήρη άσκηση γιατρών στην Νεφρολογία. 

Αθήνα, 30 Ιουνίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΛΑΠ/Γ/23052/1368 (8) 

Χαρακτηρισμός ως έργου τέχνης του κτιρίου επί των οδών Ραδινού 1 
και Ρήγα Φεραίου 57 στην Πάτρα, ιδιοκτησίας Αθηνάς Ανδρου- 
τσέλη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/Α/26.7.85. 

β) του άρθου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830» 
δ) του Π.Δ. 941/77 «περί Οργανισμού του ΥΠΠΕ» 
ε) την ΤΑ με αριθμ. ΪΠΠΟ/ΔΙΟΙΚ/Ο-Ε/Φ09/32530/8.8.86 

«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρεσίας του 
Υπουργείου Πολιτισμού» (ΦΕΚ 548/τ.β./12.8.86) 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου 

4. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδας με αριθμό 2/10.5.88, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία σύμφωνα με τις διατάξεις του Ν. 1469/50, το κτίριο επί των 
οδών Ραδινού 1 και Ρήγα Φεραίου 57 στην Πάτρα, ιδιοκτησίας Αθηνάς 
Ανδρουτσέλη, γιατί αποτελεί αξιόλογο δείγμα νεοκλασσικής αρχιτεκτο¬ 
νικής όπως εξελίχθηκε στην Πάτρα κατά τον Ιο αιώνα. 

Πρόκειται για κτίριο του οποίου τα αρχιτεκτονικά και μορφολογικά 
στοιχεία μεμονωμένα αλλά και στο σύνολό τους, του προσδίδουν ισορρο¬ 
πία και κομψότητα χαρακτηριστικά στοιχεία του νεοκλασικισμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1988 
Με εντολή Υπουργού 
Ο Ειδικός Γραμματέας 1 
ΓΙΩΡΓΟΣ ΘΩΜΑΣ 

-♦- 

Αριθ. ΥΠΠΟ/ΑΙΛΑΠ/Γ/23054/1370 (9) 

Χαρακτηρισμός ως ιστορικού διατηρητέου μνημείου της αγροικίας κτι- 
ριακού συγκροτήματος ιδιοκτησίας οικογ. Σαράντη στο Λάππα Ν. 
Αχαΐας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του: 

α. Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α/26.7.85. 

β. Του άρθρου 52 του Ν. 5351/1932 «Περί Αρχαιοτήτων», 
γ. Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ. Του Π.Δ. 941/77 «Περί Οργανισμού του ΥΠΠΕ». 
ε. Την ΥΑ με αριθ. ΥΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους των Δ/νσεων, Τμημάτων και Γραφείων της Κεντρικής Υπηρεσίας 
του Υποργείου Πολιτισμού» (ΦΕΚ 548/τ.Β./12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιότων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδας με αριθμό 2/10.5.88, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται ει¬ 
δική προστασία, σύμφωνα με τις διατάξεις του Ν. 1469/50, το κτι- 
ριακό συγκρότημα, ιδιοκτησίας οικογένειας Σαράντη στο Λάππα Ν. 
Αχαΐας, γιατί παρουσιάζει εξαιρετικό ενδιαφέρον ως προς την πολεοδο- 
μική διάταξη και εξέλιξη του χώρου, και επιπλέον είναι στενά συνδεδε- 
μένο με τις μνήμες των κατοίκων (κτίστηκε γύρω στα 1870-1880 και 
χρησίμευε για χάνι και απετέλεσε και τον πρώτο οικιστικό πυρήνα γύρω 
από τον οποίο αναπτύχθηκε με το πέρασμα του χρόνου ο οικισμός 
Λάππα). 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1988 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-♦- 

Αριθ, ΤΠΠΟ/ΔΙΛΑΠ/Γ/23257/1386 · (10) 

Χαρακτηρισμός ως έργου τέχνης κτιρίου ιδιοκτησίας ΑΤΕ στο Μελι- 
γαλά Μεσσηνίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του: 

α. Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85. 

β. Του άρθρου 52 του Ν. 5351/1932 «Περί Αρχαιοτήτων». 

γ. Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ. Του Π.Δ. 941/77 «Περί Οργανισμού του ΥΠΠΕ». 

ε. Την ΤΑ με αριθ. ΥΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους Προϊσταμέ¬ 
νους των Δ/νσεων, Τμημάτων και Γραφείων της Κεντρικής Υπηρεσίας 
του Υποργείου Πολιτισμού» (ΦΕΚ 548/τ.Β/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιότων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδας με αριθμό 2/10.5.88, αποφασίζουμε: 

Χαρακτηρίζουμε ως έργο τέχνης που χρειάζεται ειδική προστασία, 
σύμφωνα με τις διατάξεις του Ν. 1469/50, το κτίριο, ιδιοκτησίας της 
Αγροτικής Τράπεζας Ελλάδας, που βρίσκεται στο Μελιγαλά Μεσση¬ 
νίας, γιατί αποτελεί το αντιπροσωπευτικότερο δείγμα αρχοντικού της 
πόλης, με αξιόλογα και ενδιαφέροντα αρχιτεκτονικά και μορφολογικά 
στοιχεία, τόσο εξωτερικά όσο και εσωτερικά. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Ιουνίου 1988 - 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

- ♦- 

Αριθ. Β3-474 (11) 

Σύσταση Πολιτικού Γραφείου Αναπληρωτή Υπουργού Εμπορίου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Την με αριθμ. Υ 576/22.6.88 (ΦΕΚ 438/Β/22.6.88) απόφαση 
του Πρωθυπουργού με την οποία συστάθηκε θέση Αναπληρωτή Υπουρ¬ 
γού στο Υπουργείο· Εμπορίου. 

2. Τις διατάξεις του άρθρου 30 παράγραφοι 1, και 4 του Ν. 
1558/85 (ΦΕΚ 137/Α/28.7.85) «Κυβέρνηση και Κυβερνητικά Όρ¬ 
γανα». 

3. Το Π.Δ. 307/22.6.88 (ΦΕΚ 140/Α/1988) με το οποίο διορί¬ 
στηκε Αναπληρωτής Υπουργός η Βάσω Παπανδρέου αποφασίζουμε: 

1. Συνιστάται από 22 Ιουνίου 1988 Πολιτικό Γραφείο της Αναπλη- 
ρωτού Υπουργού Εμπορίου. 

2. Συνιστώνται πέντε (5) θέσεις μετακλητών διοικητικών υπαλλή¬ 
λων με διαβάθμιση από βαθμό Α' μέχρι και βαθμό Γ' και τρεις (3) 
ενιαίες θέσεις συμβούλων και ειδικών συνεργατών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιουνίου 1988 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. ΕΣ. 18138 (12) Αρίθ. ΦΓ.10/6/16.569 (13) 

Ψήφιση του Οργανισμού Εσωτερικής Υπηρεσίας του ΚΑΠΗ της Κοινό- Συμμετοχή του Παρέδρου Π. Σαρρή σε Τμήματα του Ελεγκτικού Συνε- 
τητας Κρουσώνα, Ν. Ηρακλείου. δρίου. 

Η ΝΟΜΑΡΧΗΣ ΗΡΑΚΛΕΙΟΥ Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 


Έχοντας υπόψη: 

1. Τις διατάξεις: 

α. Του άρθρου 12 του Ν. 1188/1981, περί κυρώσεως του Κώδικος 
«περί καταστάσεως προσωπικού Οργανισμών Τοπικής Αυτοδιοίκη¬ 
σης». 

β. Των άρθρων 1-4 και 9 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών Προσώπων δημοσίου δι¬ 
καίου και των Οργανισμών Τοπικής Αυτοδιοίκησης και άλλες διατά¬ 
ξεις». 

γ. Του Π.Δ. 37α/1987 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλήλλους των Οργανι¬ 
σμών Τοπ. Αυτοδ/σης και προσαρμογή διατάξεων στις ρυθμίσεις του Ν. 
1586/1986». 

2. Τις 53560/59/6.8.1986 και 75643/16.1.1987 σχετικές 
εγκυκλίους του Υπουργείου Εσωτερικών. 

3. Την 1901/1986 εξουσιοδοτική απόφαση της Νομαρχίας όπως 
τροποποιήθηκε μεταγενέστερα: 

4. Την 2/5.10.1987 απόφαση του Δ/κού Συμβουλίου του ΚΑΠΗ 
της Κοιν. Κρουσώνα με την οποία ψηφίζεται ο Οργανισμός Εσωτερικής 
Υπηρεσίας του ΚΑΠΗ. 

5. Την αριθ. 97/88 απόφαση του κοινοτικού Συμβουλίου ΚΡΟΥ- 
ΣΩΝΑ με την οποία εκφράζεται η σύμφωνη γνωμοδότησή του για τον 
παραπάνω οργανισμό. 

6. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/1981 που διατυπώθηκε, στο 4/31.5.1988 πρακτικό (α/α 
θέματος 8ο). 

7. Όλα τα στοιχεία του οικείου Υπηρεσιακού φακέλου, αποφασί¬ 
ζουμε: 

Εγκρίνουμε τη 2/1987 απόφαση του Διοικητικού Συμβουλίου του 
ΚΑΠΗ της Κοιν. Κρουσώνα με την οποία ψηφίζεται ο Οργανισμός 
Εσωτερικής Υπηρεσίας του ΚΑΠΗ, όπως αναλυτικά αναφέρεται σ’ 
αυτή ώστε η τελική διάρθρωση και διαβάθμιση των Υπηρεσιών αυτής 
να έχει ως εξής: 

ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΤΕ 

Κλάδος ΤΕ2 Κοινωνικών Λειτουργών 
Μία (1) θέση με βαθμούς Γ-Α 
ΥΓΕΙΟΝΟΜΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ 15 Ιατρών Ειδικοτήτων 
Μία (1) θέση με βαθμός Γ-Α 
ΚΑΤΗΓΟΡΙΑ ΤΕ 
Κλάδος ΤΕ10 Φυσιοθεραπευτών 
Μία (1) θέση με βαθμούς Γ-Α 

Κλάδος ΤΕ6 Επισκεπτριών Αδελφών ή ΤΕ 8 Αδελφών Νοσοκόμων 
Μία (1) θέση με βαθμούς Γ-Α 
Κλάδος ΤΕ 18 Εργοθεραπευτών 

. Μία (1) θέση με βαθμούς Γ-Α 

ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩ¬ 
ΠΙΚΟ 

ΚΑΤΗΓΟΡΙΑ ΥΕ 

Κλάδος ΥΕ15 Οικογενειακών Βοηθών 
Μία (1) θέση με βαθμούς Δ-Γ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 21 Ιουνίου 1988 
Με εντολή Νομάρχη 
Ο Διευθυντής 
ΕΥΘ. ΚΑΚΚΑΒΑΣ 


Έχοντας υπόψη: 

1. Τις διατάξεις της παρ. 6 του άρθρου 7 του Π.Δ/τος 774/1980 
«περί κωδικοποιήσεως κλπ.». 

2. Την 3303/1986 απόφαση της Ολομέλειας του Ελεγκτικού Συνε¬ 
δρίου, «περί καταρτισμού πίνακα Παρέδρων που μπορούν να μετέχουν 
στα Κλιμάκια του Ελεγκτικού Συνεδρίου». 

3. Τις ανάγκες της Υπηρεσίας, αποφασίζουμε: 

Ορίζουμε όπως, ο Πάρεδρος Παν. Σαρρής, μετέχει: 

α) Στη σύνθεση του II Τμήματος Διακοπών του Ελεγκτικού Συνε¬ 
δρίου, για το χρονικό διάστημα από 9 Αυγούστου μέχρι 15 Σεπτεμ¬ 
βρίου 1988 και 

β) Στη σύνθεση του III Τμήματος, καθώς επίσης και του Β’ Κλιμα¬ 
κίου του Ελεγκτικού Συνεδρίου, αντί του Παρέδρου Σταύρου Μαγγανά 
που μετατίθεται στη Θεσσαλονίκη, τροποποιουμένης στο σημείο αυτό 
της ΦΓ.10/10/23.878/2.10.1987 αποφάσεώς μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Ιουλίου 1988 
Ο Πρόεδρος 

ΝΙΚΟΛΑΟΣ ΘΕΜΕΛΗΣ 


Αριθ. 301.112/575841 


(14) 


Τροποποίηση διατάξεων του Τηλεφωνικού Κανονισμού του ΟΡΓΑΝΙ¬ 
ΣΜΟΥ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε. 


ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε. 


Το Διοικητικό Συμβούλιο της Ανώνυμης Εταιρείας με την επωνυμία 
«Οργανισμός Τηλεπικοινωνιών της Ελλάδος Α.Ε.» που εδρεύει στην 
Αθήνα, κατά τις 2066/24.5.88 και 2069/9.6.88 συνεδριάσεις του 
αποφάσισε την τροποποίηση των άρθρων 38 και 39 στην πρώτη συνε¬ 
δρίαση και 20, 21, 22, 95 και 99, στη δεύτερη, του Τηλεφωνικού Κα¬ 
νονισμού, ο οποίος έχει εγκριθεί με απόφαση που πήρε το Συμβούλιο 
αυτό κατά τη 1130/24.10.69 συνεδρίασή του, έχει δημοσιευτεί στο 
820/15.12.69 ΦΕΚ (τεύχος Β) και ισχύει μέχρι σήμερα, ύστερα από 
τις τροποποιήσεις και συμπληρώσεις που έγιναν κατά καιρούς, ως ακο¬ 
λούθως: 


Άρθρο 20 

Τροποποίηση των εδαφίων α' και β' της παραγρ. 1. 

α. Οι συνδρομητές των χειροκίνητων Τηλεφωνικών Κέντρων κατα¬ 
βάλλουν μηνιαία βασικά τέλη. 

β. Οι συνδρομητές των αυτόματων Τηλεφωνικών Κέντρων κατα¬ 
βάλλουν μηνιαία βασικά τέλη και τέλη κατά τελοχρεωστική μονάδα 
συνδιαλέξεως. 

Από τα τηλεφωνικά τιμολόγια είναι δυνατό να καθορίζεται ελάχιστος 
αριθμός μονάδων που θα χρεώνονται οι υπόψη συνδρομητές κατά μήνα. 

Τροποποίηση των εδαφίων γ (τρίτο υπεδάφιο) και ζ της παραγρ. 2. 

γ. (τρίτο εδάφιο). 

Στις υπεραστικές τηλεφωνικές συνδιαλέξεις που διεξάγονται αυτομά¬ 
τως καθημερινά από τη 15.00 μέχρι τη 17.00 ώρα και από την 22.00 
μέχρι την 09.00 ώρα της επόμενης, καθώς και στις συνδιαλέξεις που 
διεξάγονται από τη 15.00 ώρα του Σαββάτου μέχρι την 09.00 της 
Δευτέρας, γίνεται έκπτωση τελών με χρέωση στο μετρητή του συνδρο¬ 
μητή που καλεί μικρότερου, από τον προβλεπόμενο για τις άλλες ώρες, 
αριθμού μονάδων αστικών συνδιαλέξεων, σύμφωνα με το τιμολόγιο που 
ισχύει κάθε φορά. 

ζ. Η υποχρέωση του νέου συνδρομητή για καταβολή βασικών τελών 
και τυχόν πρόσθετων τελών συντηρήσεως, αρχίζει από την ημερομηνία 
που θα λειτουργήσει η τηλεφωνική σύνδεση, ή, σε περίπτωση αναβολής 
εγκαταστάσεως με αίτηση του συνδρομητή, από την ημερομηνία υπο¬ 
βολής της αίτησης αυτής. 

Άρθρο 99 

Τροποποίηση της παραγράφου 3. 

3. Κατά την εξόφληση των λογαριασμών οι συνδρομητές καταβάλ¬ 
λουν επιπλέον το φόρο προστιθέμενης αξίας (Φ.Π.Α.) που αναλογεί στο 
οφειλόμενο κατά λογαριασμό ποσό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΝ (I ΕΥΧΟς ΔΕ V I ΕΡΟ) 


Άρθρο 21 

Τροποποίηση της παραγράφου 3. 

3. Τα βασικά τέλη προπληρώνονται κατά τρόπο καθοριζόμενο από 
τον Ο.Τ.Ε. 

Άρθρο 22 

Τροποποίηση της παραγράφου 2. 

2. Στις παρακάτω περιπτώσεις, με πρωτοβουλία του ΟΤΕ, επιστρέ- 
φονται στους δικαιούχους τους τα βασικά τέλη που τυχόν καταβλήθη¬ 
καν: 

Άρθρο 38 

Προσθήκη νέας παραγράφου με α/α 5. 

5. Σε κάθε περίπτωση συνδέσεως δευτερεύουσας τηλεφωνικής εγκα- 
ταστάσεως στο δίκτυο του ΟΤΕ, ο συνδρομητής έχει υποχρέωση να επι¬ 
στρέφει στον ΟΤΕ τις τηλεφωνικές συσκευές των κύριων τηλεφωνικών 
του συνδέσεων, που μετατράπηκαν σε γραμμές Κέντρου Πόλεως. 

Αν, για οποιαδήποτε αιτία, ο συνδρομητής αρνηθεί να επιστρέφει τις 
τηλεφωνικές συσκευές, ο ΟΤΕ έχει δικαίωμα να χρεώσει την αξία τους 
σε βάρος του συνδρομητή». 

Άρθρο 39 

Κατάργηση της παραγράφου 4. 

Άρθρο 95 

Προσθήκη νέας παραγράφου με α/α 11 - τροποποίηση του πρώτόυ 
εδαφίου της παλιάς παραγρ. 11 και αναρίθμησή της σε 12. 

11. Κάθε χειροκίνητη υπεραστική συνδιάλεξη υπόκειται, εκτός των 
ανωτέρω τελών και σε πρόσθετο τέλος χειροκίνητης επικοινωνίας, που 
καθορίζεται από το τιμολόγιο που ισχύει κάθε φορά. 

12. (πρώτο εδάφιο). 

Στις συνδιαλέξεις που διεξάγονται κάθε μέρα από την 22.00 - 09.00 
ώρα, εκτός από αυτές που τιμολογούνται με βάση το α' τιμολογιακό 
κλιμάκιο, γίνεται έκπτωση τελών σύμφωνα με το τιμολόγιο που ισχύει 
κάθε φορά. Το πρόσθετο τέλος προειδοποιήσεως και προσκλήσεως ει- 
σπράττεται στο ακέραιο. 

Αθήνα, 28 Ιουνίου 1988 
Ο Πρόεδρος του Δ.Σ. - Ο.Τ.Ε. 

Α. ΜΑΝΤΕΛΗΣ 

—-♦- 

Αριθ. Β3-292 (15) 

Συγκρότηση Επιτροπών στις Νομαρχίες Αττικής 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΣΩΤΕΡΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Το Π.Δ. 607/76 (ΦΕΚ 224/Α/76) «Περί Οργανισμού του 
Υπουργείου Εμπορίου». 

2. Το Ν.Δ. 136/46 (ΦΕΚ 159/Α/1946) «Περί Αγορανομικού Κώ- 
δικος» όπως ισχύει σήμερα. 

3. Τις διατάξεις του άρθρου 19 του Ν. 1599/86 (ΦΕΚ 75/Α/86) 
«Σχέσεις κράτους - πολίτη, καθιέρωση νέου τύπου δελτίου ταυτότητας 
και άλλες διατάξεις». 

4. Την με αριθμό Φ.7/197/7401/87 (ΦΕΚ 504/Β/87) απόφαση 
του Υπουργού Προεδρίας της Κυβέρνησης «Παράταση προθεσμίας για 
σύσταση, σύνθεση και ανασύνθεση συλλογικών Οργάνων του Δημόσιου 
Τομέα». 

5. Την με αριθμό 16702/4.3.88 (ΦΕΚ 150/Β/88) κοινή απόφαση 
των Υπουργών Προεδρίας της Κυβέρνησης, Εσωτερικών και Οικονομι¬ 
κών «Κατάργηση της Νομαρχίας Αττικής», αποφασίζουμε: 

Συγκροτούμε σε κάθε μια από τις.Νομαρχίες Αθηνών, Πειραιώς, 
Ανατολικής Αττικής και Δυτικής Αττικής τις παρακάτω επιτροπές: 

1. Αγορανομική Επιτροπή. 

α) Συγκρότηση: 

- Από έναν Πρωτόδικη,' ως Πρόεδρο, που ορίζεται από τον Προϊστά¬ 
μενο του Πρωτοδικείου. Για τη Νομαρχία Ανατολικής και Δυτικής Ατ¬ 
τικής από έναν Πρωτόδικη Αθηνών και Πειραιώς αντιστοίχως. 

- Από τον Προϊστάμενο της κατά τόπον αρμόδιας Δ/νσης ή Τμήμα¬ 
τος Εμπορίου. 


- Από τον Προϊστάμενο της οικείας Αγορανομικής Υπηρεσίας. 

- Από έναν εκπρόσωπο του Εμπορικού και Βιομηχανικού Επιμελη¬ 
τηρίου. Για τη Νομαρχία Ανατολικής και Δυτικής Αττικής από έναν εκ¬ 
πρόσωπο του Εμπορικού και Βιομηχανικού Επιμελητηρίου Αθηνών και 
Πειραιώς αντιστοίχως. 

- Από έναν εκπρόσωπο του Επαγγελματικού Επιμελητηρίου. 

Για τη Νομαρχία Ανατολικής και Δυτικής Αττικής από έναν εκπρό¬ 
σωπο του Επαγγελματικού Επιμελητηρίου Αθηνών και Πειραιώς αντι- 
στοίχως. 

- Χρέη Εισηγητή, χωρίς ψήφο, εκτελεί ο καθ’ ύλην αρμόδιος Τμημα- 
τάρχης της οικείας Δ/νσης Εμπορίου ή ο προϊστάμενος του αρμόδιου 
γραφείου του Τμήματος Εμπορίου Ανατολικής Αττικής. 

Χρέη γραμματέα της Επιτροπής εκτελεί μόνιμος δημόσιος υπάλλη¬ 
λος της οικείας Δ/νσης ή Τμήματος Εμπορίου. 

β) Αρμοδιότητες: 

- Η γνωμοδότηση σε θέματα ποσοστών κέρδους για είδη βιοτικής 
ανάγκης, παροχών κλπ. ή ανωτάτης τιμής σε περιπτώσεις μη ύπαρξης 
καθορισμένου ποσοστού κέρδους. 

- Η γνωμοδότηση για το αν αποκτήθηκε υπερβολικό ή όχι κέρδος 
κατά τη διάθεση των προϊόντων ή την παροχή υπηρεσιών σύμφωνα με 
τις διατάξεις του Αγορανομικού κώδικα. 

- Η γνωμοδότηση για την κατάταξη των διαφόρων ειδών σε κατη¬ 
γορίες (διατιμημένα ή ελεγχόμενου κέρδους και ελεγχόμενα για υπερ¬ 
βολικό κέρδος). 

- Η γνωμοδότηση σε θέματα κοστολόγησης και επιβολής εισφοράς 
κατά τις διατάξεις του Α.Ν. 2375/40. 

- Η γνωμοδότηση πάνω σε σχετικά ερωτήματα της Εισαγγελικής 

Αρχής- 

- Η γνωμοδότηση σε κάθε συναφές, με τα παραπάνω, θέμα μετά από 
εντολή του Υπουργού Εμπορίου. 

- Η γνωμοδότηση σε κάθε άλλο συναφές, με τα παραπάνω, θέμα που 
παραπέμπει ο οικείος Νομάρχης. 

2. Επιτροπή Προμηθειών. 

α) Συγκρότηση: 

- Από τον Προϊστάμενο της οικείας Δ/νσης ή Τμήματος Εμπορίου, 
ως Πρόεδρο. 

- Από έναν οικονομικό υπάλληλο της κατηγορίας ΠΕ με βαθμό Α. 

- Από έναν χημικό, υπάλληλο της οικείας Δ/νσης ή Τμήματος 
Εμπορίου. 

- Από τον Προϊστάμενο της οικείας Αγορανομικής Υπηρεσίας. 

- Από έναν εκπρόσωπο, κατά περίπτωση, των Υπουργείων Εθνικής 
Άμυνας και Δικαιοσύνης, προκειμένου για προμήθειες που αφορούν 
τους Οργανισμούς, Ιδρύματα και λοιπά νομικά πρόσωπα δημοσίου δι¬ 
καίου που εποπτεύονται από τα Υπουργεία αυτά. Προκειμένου για προ¬ 
μήθειες που αφορούν τους λοιπούς Οργανισμούς, Ιδρύματα και νομικά 
πρόσωπα δημοσίου δικαίου στην Επιτροπή μετέχει, κατά περίπτωση, 
εκπρόσωπος της οικείας Υπηρεσίας της Νομαρχίας που τους εποπτεύει. 

Χρέη Εισηγητή, χωρίς ψήφοΓεκτελεί ο καθ’ ύλην αρμόδιος Τμημα- 
τάρχης της οικείας Δ/νσης Εμπορίου ή ο προϊστάμενος του αρμόδιου 
γραφείου του Τμήματος Εμπορίου Ανατολικής Αττικής. 

β) Αρμοδιότητες: 

Η Επιτροπή γνωμοδοτεί για τα κατωτέρω θέματα: 

- Την κατακύρωση αποτελεσμάτων διαγωνισμού. 

- Την ανάδειξη χορηγητή. 

- Την συνέχιση, επανάληψη ή ματαίωση του διαγωνισμού. 

- Την αποδοχή εγγυητικών επιστολών περιορισμένης ισχύος. 

- Την κατάπτωση εγγυητικών επιστολών, ή την αποδέσμευση μέ¬ 
ρους αυτών κατά τη διάρκεια εκτελέσεως της συμβάσεως. 

- Την κήρυξη του προμηθευτού εκπτώτου και επιβολή σε βάρος του 
των προβλεπομένων κυρώσεων. 

- Την έγκριση ή μη παραλαβής εκπρόθεσμα παραδοθέντος είδους. 

- Όλα τα θέματα σχετικά με ποιοτικές εκτροπές. 

- Την αναθεώρηση αποφάσεων επιβολής κυρώσεων. 

- Την τροποποίηση ή ερμηνεία όρου σύμβασης. 

- Την τακτοποίηση ελλειπόντων δικαιολογητικών κατά την εκκαθά¬ 
ριση των συμβάσεων. 

- Την αναπροσαρμογή τιμών βάσει συμβατικού όρου. 

- Την αναθεώρηση αποφάσεων σχετικά με προσκόμιση υπολειπόμε- 
νης συμβατικής ποσότητας. 

- Τις ενστάσεις. 

3. Επιτροπή ποιοτικής εξέτασης δειγμάτων άρτου. 

α) Συγκρότηση: 

- Από έναν χημικό της οικείας Δ/νσης ή Τμήματος Εμπορίου ή από 
τον Προϊστάμενο του Τμήματος ή γραφείου Τιμών και Επάρκειας αντι- 

στοίχως. 

- Από έναν χημικό του Γενικού Χημείου του Κράτους. 

- Από έναν εκπρόσωπο των αρτοποιών, οριζόμενο από το Σωματείο 
τους. 

Στην επιτροπή δεν μετέχουν οι υπάλληλοι που έχουν ενεργήσει τη 
δειγματοληψία και ο αρτοποιός από τον οποίο έχουν πάρει το δείγμα. 

Τα μέλη διορίζονται με απόφαση του κατά περίπτωση Νομάρχη, 
β) Αρμοδιότητες: 

Ο ποιοτικός έλεγχος του άρτου και συγκεκριμένα ο έλεγχος της κα¬ 
λής παρασκευής και του καλού ψησίματός του. 

Η θητεία των μελών των ανωτέρω Επιτροπών ορίζεται για δύο χρό¬ 
νια. 

Η θητεία των μελών των πρώτων Επιτροπών που θα συγκροτηθούν 
μετά τη δημοσίευση του παρόντος θα λήξει την 31η Δεκεμβρίου 1989. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουνίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΑΠ. ΚΑΚΛΑΜΑΝΗΣ ΑΠ.-ΑΘ. ΤΣΟΧΑΤΖΟΠΟΥΛΟΣ 

ΕΜΠΟΡΙΟΥ 

Ν. ΑΚΡΙΤΙΔΗΣ 

Αριθ. ΥΠΠΟ/ΑΡΧ/Β/38/23768/578 (16) 

* Χαρακτηρισμός ως ιστορικού διατηρητέου μνημείου του Ι.Ν. του 

Τμίου Σταυρού στην Κοινότητα Κεφαλά Αποκορώνου Ν. Χανιών 
(Αναδημοσίευση). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Τ.Α. ΥΠΠΟ/ΔΙΟΙΚ/Ο-Ε/Φ09/32530/8.8.86 (ΦΕΚ 
542/Β'/12.8.86) για μεταβίβαση αρμοδιοτήτων Υπουργού και δικαι- 

* Αναδημοσιεύεται επειδή δημοσιεύθηκε εσφαλμένα στο ΦΕΚ 559/ 
23.10,87/τ,Β'. 


ώματος υπογραφής «Με Εντολή Υπουργού» στους Γ. Γραμματέα, Ειδ. 
Γραμματέα, Προϊσταμένους Δ/νσεων και Τμημάτων του ΥΠ.ΠΟ. 

2. Τις διατάξεις του άρθρου 52 του Κ.Ν. 5351/32 «περί Αρχ/των». 

3. Γνωμοδότηση του Τοπικού Συμβουλίου Μνημείων Δυτ. Κρήτης, 
όπως αυτή διατυπώθηκε στην αριθμ. 4/7.7.87 Συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο τον Ι.Ν. Τίμιου 
Σταυρού, που βρίσκεται στην Κοινότητα Κεφαλά Αποκορώνου Χανιών, 
επειδή αποτελεί τυπικό δείγμα εκκλησιαστικής αρχιτεκτονικής δυτικού 
τύπου της όψιμης Ενετοκρατίας στην Κρήτη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Σεπτεμβρίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

ΔΙΟΡ ΘΩΣΕΙΣ ΣΦΑΛΜΑΤ ΩΝ 

(17) 

Στην 74754/87/28.1.88 απόφαση του Υπουργού Εσωτερικών για 
τη σύσταση Κοινοτικής Επιχείρησης στην Κοιν. Ν. Τενέδου Χαλκιδικής 
με την επωνυμία «Κοινοτική Επιχείρηση Αδρανών υλικών Ν. Τενέδου» 
που δημοσιεύθηκε στο 90/19.2.88 ΦΕΚ (τ.Β') επιφέρονται οι εξής 
διορθώσεις: 

Α. Στην 3η Παράγραφο του σκεπτικού διαγράφεται η λέξη «...και...» 
και γράφεται η λέξη «...του...»· 

Β. Στην 3η παράγραφο του αποφασιστικού ανάμεσα στις λέξεις 
«...το...» και «...συμβούλιο...» προστίθεται η λέξη «...κοινοτικό...». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



